Source: http://zveza.kudmnzs.com/index.php/akti-zveze
Timestamp: 2018-06-19 00:30:51+00:00
Document Index: 1319241

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Zveza klubov upokojenih delavcev MNZ Slovenije
Pravilnik o priznanjih zveze klubov Maksa Perca Slovenije
Objavljeno Torek, 12 April 2016
Na podlagi 38. in 57. člena Pravil zveze klubov upokojenih delavcev Ministrstva za notranje zadeve Maks Perc Slovenije je redna volilna skupščina zveze dne 25. maja 2013 sprejela
ZVEZE KLUBOV MAKSA PERCA SLOVENIJE
Klubi in zveza klubov upokojenih delavcev ministrstva za notranje zadeve Maks Perc Slovenije (v nadaljnjem besedilu: klubi ali zveza v ustreznem sklonu) lahko podeljujejo svojim članom priznanja za uspešno delo v klubu ali zvezi.
Nekatera priznanja lahko podelijo tudi drugim zaslužnim posameznikom, državnim organom, ustanovam, delovnim organizacijam, društvom in drugim združenjem, ki so pomembno prispevali k delovanju in popularizaciji kluba ali zveze.
bronasta, srebrna in zlata plaketa
častno članstvo zveze ali kluba
Pisno pohvalo podeljujejo izvršni organi klubov svojim članom za večletne ali enkratne pomembnejše delovne prispevke pri delu kluba.
Ta pohvala je v obliki posebne listine, na kateri je v sredini zgornjega dela listine upodobljen znak zveze oz. kluba zatem pa besedilo: “Klub … podeljuje (ime in priimek člana v 3. sklonu ednine) POHVALO za uspešno delo v klubu”, nato pa kraj in datum sprejema sklepa o pohvali, žig in podpis predsednika kluba.
Zahvalno listino podeljuje izvršni organi zveze posameznim klubom, izvršni odbori klubov pa posameznim članom za uspešno izvedbo konkretne naloge.
Tako listino lahko prejmejo tudi državni organi, lokalni samoupravni organi, delovne organizacije, ustanove, društva, združenja in posamezniki, ki niso člani klubov, za njihov prispevek pri izvedbi raznih prireditev, tekmovanj in manifestacij, ki jih organizirajo zveza ali klubi.
Zahvalna listina je podobne vsebine in oblike kot pisna pohvala, namesto “podeljuje POHVALO” pa je napisano “izreka ZAHVALO”.
Bronasto, srebrno in zlato plaketo podeljujejo izvršni odbori klubov ali zveze zaslužnim članom klubov, ki so si pridobili posebne zasluge za delovanje kluba ali zveze ali pa so z enkratnim dejanjem pomembno prispevali h klubu ali zvezi.
Plaketa je v obliki listine, ki ima zgoraj znak kluba oz. zveze spodaj pa je besedilo, ki vsebuje ime kluba oziroma zveze, ime in priimek prejemnika plakete v 3. sklonu ednine, za izredne zasluge, datum sprejema sklepa o podelitvi plakete, žig in podpis predsednika kluba oziroma zveze.
Častno članstvo je najvišje priznanje zveze in klubov.
Naziv častnega člana kluba ali zveze lahko pridobi član kluba, ki ima posebne zasluge za delo v klubu ali zvezi, državni organ, ustanova, delovna organizacija, društvo, združenje ali posameznik, ki ni član kluba, a je pomembno finančno, gmotno, moralno ali kako drugače prispeval k delovanju in popularizaciji kluba ali zveze.
O podelitvi tega naslova odloča občni zbor kluba ali skupščina zveze.
Listina o imenovanju za častnega člana ima v sredini zgornjega dela znak kluba oz. zveze.
Na listini je besedilo: “Občni zbor kluba … (oziroma skupščina zveze) je dne … sprejela sklep o imenovanju (ime in priimek posameznika ali naziv pravne osebe v 2. sklonu) za ČASTNEGA ČLANA kluba (oziroma zveze) za zasluge pri razvoju in napredku kluba (oziroma zveze)”, nato pa sledi žig kluba oziroma zveze ter podpis predsednika kluba oziroma zveze.
Pisno priznanje, zahvalno listino in nagrado je mogoče podeliti isti osebi tudi večkrat.
Plaketo iste vrste se lahko podeli istemu posamezniku samo enkrat.
Sklep o podelitvi priznanj iz 2. člena tega pravilnika, razen častnega članstva, sprejme izvršni odbor kluba oziroma zveze na podlagi obrazloženega pisnega predloga, ki ga izdela predsednik, član ali skupina članov tega odbora.
Sklep o imenovanju za častnega člana kluba oziroma zveze sprejme občni zbor kluba ali skupščina zveze na podlagi pisnega obrazloženega predloga izvršnega odbora kluba ali zveze.
Pobudo za podelitev priznanja lahko poda vsak član kluba.
Priznanja podeljuje predsednik kluba oziroma zveze na občnem zboru kluba oziroma skupščini zveze.
O podeljenih priznanjih kluba ali zveze vodi tajnik oziroma tajnica ustrezno evidenco, ki vsebuje:
podatke o prejemniku priznanja,
vrsto podeljenega priznanja,
kratek opis razlogov za podelitev priznanja,
datum sklepa o podelitvi priznanja,
datum izročitve priznanja.
Ta pravilnik začne veljati, ko ga sprejme skupščina zveze.
Po uveljavitvi tega pravilnika se z njim uskladijo vsi dosedanji akti o priznanjih v klubih.
V Ljubljani, 25. maj 2013
Pravila zveze klubov upokojenih delavcev Ministrstva za notranje zadeve Maks Perc Slovenije
Objavljeno Ponedeljek, 26 Maj 2014
ZVEZE KLUBOV UPOKOJENIH DELAVCEV MINISTRSTVA ZA NOTRANJE
ZADEVE »MAKS PERC« SLOVENIJE
Zveza klubov upokojenih delavcev Ministrstva zanotranje zadeve ''Maks Perc'' Slovenije (v nadaljevanju Zveza) je prostovoljno stanovsko in interesno združenje območnih klubov upokojenih delavcev Ministrstva za notranje zadeve (v nadaljevanju klub), ustanovljena za uresničevanje njihovih skupnih in javnih interesov, opredeljenih s temi Pravili.
Ime Zveze je: Zveza klubov upokojenih delavcev Ministrstva za notranje zadeve »Maks Perc« Slovenije. V skrajšani obliki pa: Zveza klubov »Maks Perc« Slovenije.
Sedež Zveze je v Ljubljani, Kotnikova ulica 8/a.
Zveza klubov deluje na območju Republike Slovenije.
Zvezo klubov sestavljajo naslednji območni klubi, ki so se s pristopnimi akti, upoštevajoč 16. člen Zakona o društvih vključili vanjo, in sicer: Bled, Celje, Jesenice, Koper, Kranj, Krško, Ljubljana, Maribor, Murska Sobota, Nova Gorica, Novo Mesto, Postojna, Ptuj, Sežana in Slovenj Gradec.
Zveza ima svoj žig. Žig je okrogel, s premerom tri centimetre. Na sredini je znak Zveze. Znak
ima obliko ščita, na katerem so trije stožci, pod njimi pa valovita črta. Na obodu pečata je napis:
Zveza klubov upokojenih delavcev Ministrstva za notranje zadeve »Maks Perc« Slovenije. Tem
določbam ustrezne pečate imajo tudi območni klubi.
Zveza ima svoj prapor. Obliko prapora in določbe o njegovi uporabi in hranjenju določa poseben
Pravilnik, ki ga je sprejela skupščina Zveze.
Po določbah tega Pravilnika imajo lahko svoje prapore tudi območni klubi.
Zveza in klubi lahko uporabljajo simbolne označbe (značke, obeske, priznanja ...), ki morajo biti
skladne z emblemom na praporu.
NAMEN IN NALOGE ZVEZE
Namen Zveze je povezovanje in usklajevanje dejavnosti območnih klubov zaradi uresničevanja
skupnih interesov določenih s temi Pravili in v skladu z Zakonom o društvih.
Zveza ima zlasti naslednje naloge:
-organizira dogovarjanje in usklajevanje dela med klubi;
-vzdržuje in utrjuje odnose z Ministrstvom za notranje zadeve Republike Slovenije in Generalno policijsko upravo ter z njima sodeluje pri obravnavi in reševanju zadev, ki so pomembne za upokojene delavce Ministrstva;
-preučuje probleme in predpise o pokojninskem in zdravstvenem zavarovanju ter pri reševanju teh zadev s stališča zaščite interesov svojih članov sodeluje s pristojnimi organi in organizacijami na republiški ravni;
-skupaj z območnimi klubi skrbi za izboljšanje materialnega, družbenega in socialnega položaja svojih članov ter jim nudi pomoč pri uveljavljanju njihovih pravic;
-ohranja in neguje pozitivne tradicije iz delovanja varnostnih služb in organov;
-vzpodbuja zbiranje in objavljanje zgodovinskega gradiva o razvoju in delovanju policijskih in drugih varnostnih služb in organov;
- usklajuje in vzpodbuja kulturne, športne, družabne, izobraževalne in druge dejavnosti ter organizira športna in družabna srečanja med klubi in člani.
Zveza še posebej skrbi za seznanjanje članov z varnostnimi razmerami in s problemi zagotavljanja
varnosti v Republiki Sloveniji. Pri tem se opira na pomoč, ki jo nudi Ministrstvo za notranje zadeve
in Generalna policijska uprava. Ob tem si prizadeva za neprekinjene in poglobljene odnose in povezanost.
Zveza vzpodbuja klube in člane, da sodelujejo v družbenih organih in organizacijah, ki se ukvarjajo
s samozaščitno in varnostno preventivno dejavnostjo v občinah (sveti za varnost in preventivo v
prometu ipd.).
Zveza se lahko poveže z Zvezo društev upokojenih delavcev Slovenije in z njo sodeluje pri obravnavi in reševanju zadev, ki so skupnega pomena za upokojence ali za obe organizaciji. V tem
primeru Zveza določi svoje delegate.
Zveza in območni klubi sodelujejo tudi z drugimi organizacijami, združenji in organi na republiški,
pokrajinski ali občinski ravni, kadar gre za izvajanje nalog in prizadevanj, ki imajo skupni pomen, in
če gre pri tem za varovanje pravic in interesov upokojenih delavcev Ministrstva za notranje zadeve.
Zveza in klubi sodelujejo z veteranskimi, sindikalnimi in drugimi stanovskimi organizacijami s
področja notranjih zadev (Policijski sindikat Slovenije ZPVD »Sever«, IPA ...) ter se z njimi
dogovarja in usklajuje izvajanje dejavnosti, ki so v skupnem interesu.
Zveza in klubi se lahko povezujejo in sodelujejo tudi s podobnimi policijskimi združenji upokojenih
policistov v sosednjih državah. Zveza pa lahko sodeluje tudi v mednarodnih združenjih.
Zveza nastopa v pravnem prometu v svojem imenu in za svoj račun.
Zvezo predstavlja in zastopa znotraj Zveze in navzven v javnosti predsednik Zveze.
V primeru odsotnosti ali zadržanosti predsednika, izvaja njegove naloge in pristojnosti z vsemi
pooblastili podpredsednik Zveze ali eden izmed članov izvršnega odbora Zveze, ki ga za to
pooblasti predsednik. To velja tudi v primeru, če je predsedniku iz različnih razlogov onemogočeno
delo ali če predsednik v času trajanja mandata odstopi s položaja, dokler skupščina Zveze ne izvoli
novega predsednika.
Delovanje Zveze in klubov je javno.
Zveza in klubi med drugim delujejo tudi v javnem interesu kot specifični deli civilne družbe,
usmerjeni v problematiko varnostnih zadev.
Zveza in klubi zagotavljajo javnost svojega delovanja s tem, da so seje njihovih organov javne in
tako dostopne vsem članom klubov in drugim zainteresiranim državljanom ter z obveščanjem
sredstev javnega obveščanja.
Zapisniki in sklepi organov Zveze morajo biti redno in vselej posredovani v običajno ustreznem
roku območnim klubom, tako da so lahko dostopni tudi njihovemu članom.
Predstavniki sredstev javnega obveščanja so lahko prisotni na sejah organov Zveze in klubov.
Za zagotavljanje javnosti delovanja Zveze je odgovoren predsednik Zveze, ki je tudi pooblaščen za
posredovanje izjav in informacij o delu Zveze. Enako velja tudi za predsednike klubov.
ČLANSTVO V ZVEZI IN V KLUBIH
Član kluba lahko postane vsakdo, ki je bil upokojen kot delavec Ministrstva za notranje zadeve ali
kot delavec organov in služb notranjih zadev, vključujoč tudi tiste delavce in delavke, ki so bili
upokojeni v upravnih organih notranjih zadev in so do upokojitve pretežno delali na področju
notranjih zadev (prometna varnost, javni red in mir, orožje ...) ter tiste uradne pooblaščene osebe
(pazniki), ki so bili prevedeni iz milice v pravosodje in bili v tem nazivu upokojeni.
Ostali pogoji za članstvo v klubih so še:
- sprejemanje in izvajanje ter ravnanje po Pravilih Zveze in pravilih kluba, v katerega se včlanijo;
- sodelovanje pri izvajanju programskih nalog kluba in Zveze;
- plačevanje članarine, ki jo določi skupščina kluba.
Podrobnejša določila o tem določajo pravila kluba.
Območni klubi lahko sprejemajo v članstvo tudi pridružene člane - simpatizerje. To so lahko, nekdanji zaposleni v ONZ, ne glede na trajanje dela,zakonci rednih članov in njihovi potomci ter drugi, če izpolnjujejo pogoje naštete v prejšnjem členu.
Pridruženi člani imajo enake pravice in dolžnosti kot redni člani.
Po včlanitvi v klub dobijo člani članske izkaznice. Obliko in vsebino izkaznice določi Izvršni odbor
Natančnejša določila o tem vsebujejo pravila klubov.
Upokojeni policisti lahko nosijo slovesno uniformo na državnih prireditvah, srečanjih poklicnih, strokovnih in veteranskih združenj ter na pogrebih aktivnih in upokojenih policistov v skladu s predpisom, ki ga izda minister.
Pri nošenju uniforme mora biti njihovo vedenje in ravnanje v skladu z navedenim pravilnikom in
takšno, da ne škoduje ugledu policije.
Območni klubi se praviloma oblikujejo v teritorialnem smislu, tako da so skladni s teritorialno
organizacijo Ministrstva za notranje zadeve Slovenije - regijsko (policijska uprava) in notranje
organizacijsko v obliki sekcij, podružnic, oddelkov itn. (policijska postaja splošnega delovnega
področja oziroma upravna enota).
Svojo notranjo organizacijo določajo klubi samostojno.
Območni klub lahko postane član Zveze tako, da najvišji organ kluba sprejme sklep o vključitvi v
Zvezo in o tem seznani Zvezo.
O sprejemu kluba v Zvezo odloča skupščina Zveze.
Člani Zveze imajo pravico preko svojih delegatov in svojih izvoljenih članov:
- voliti svoje člane v organe Zveze,
- odločati v organih Zveze,
- dajati predloge in pobude za delovanje Zveze,
- biti obveščeni o delovanju organov Zveze,
- zahtevati pomoč organov Zveze pri njihovem delovanju v okviru možnosti, ki jo lahko nudijo.
Člani Zveze imajo dolžnost, da:
- dajejo svoj prispevek k uresničevanju namena in nalog Zveze;
- ravnajo po določilih teh pravil in jih izvajajo;
- skupno uresničujejo dogovorjene programe dela in naloge;
- se udeležujejo sej skupščine in drugih organov Zveze ter sodelujejo pri drugih aktivnostih Zveze;
- plačujejo ustrezno članarino glede na število svojih posameznih članov, ki jo za vsako leto vnaprej
določi izvršni odbor Zveze,ki pa ne sme presegati deset odstotkov povprečne članarine vseh klubov;
- izpolnjujejo druge obveznosti, ki jih na podlagi svoje pristojnosti določi izvršni odbor skupščine
Članstvo v Zvezi preneha z izstopom, izključitvijo ali s prenehanjem kluba ali Zveze.
Za prenehanje članstva kluba se smiselno uporabljajo določila 38. in 57. člena, ki zadeva skupščino Zveze. Pred tem pa mora klub obvestiti Zvezo najmanj tri mesece pred zaključkom koledarskega leta. Članstvo kluba v Zvezi preneha ob koncu koledarskega leta.
Medsebojne pravice in obveznosti prenehajo z dnem prenehanja članstva.
Če bi bila z izstopom kluba bistveno ogroženo izvajanje programa Zveze v tekočem letu, je klub ne
glede na prejšnja določila dolžan sodelovati pri izvedbi prevzetih nalog do njihove uresničitve.
Klub je lahko izključen iz članstva če:
- večkrat ravna v nasprotju s pravili Zveze;
- pogosto ne izvršuje prevzetih nalog in obveznosti;
- njegovi delegati ali v organe Zveze izvoljeni člani neredno in pogosto ter brez upravičenih
razlogov izostajajo od dela v skupščini ali njenih organih ter delovnih telesih;
- če več kot dve leti neupravičeno ne plačujejo članarine Zvezi.
Pred uporabo ukrepa izključitve morajo organi Zveze storiti vse, kar je v njihovi pristojnosti in
njihovih dolžnostih, da bi odpravili kršitve in pomanjkljivosti in tako prispevati k temu, da do
izključitve ne bi prišlo.
Mandatna doba organov Zveze je štiri leta. Člani organov Zveze so lahko ponovno voljeni.
Skupščina je najvišji organ Zveze. Sestavljajo jo delegati, ki jih izvolijo člani na skupščinah klubov.
Delegate klubi delegirajo tako, da na vsakih petdeset svojih članov izvolijo po enega delegata.
Klubi, ki imajo manj kot petdeset članov, volijo po dva delegata ne glede na to določilo.
Na zasedanju skupščine sodelujejo tudi vsi člani organov Zveze, tudi če niso bili posebej izvoljeni
za delegate, vendar nimajo pravice glasovanja ob sprejemanju poročil in razrešnic.
Skupščina delegatov je redna, lahko pa tudi izredna. Redno skupščino skliče predsednik Zveze ob
zaključku oziroma začetku novega mandata, tj. vsake štiri leta ob soglasju izvršnega odbora in sicer
najmanj petnajst pred iztekom mandatne dobe.
Izredno skupščino se skliče, če to narekujejo potrebe.
Izredno se lahko skliče na pobudo predsednika Zveze, izvršnega odbora, nadzornega odbora,
razsodišča ali pa na zahtevo najmanj ene četrtine klubov.
Pobudniki za sklic izredne skupščine morajo zahtevo za sklic ustrezno utemeljiti in pri tem navesti
razloge za sklic.
Predsednik Zveze mora v primerih, navedenih v prejšnjem členu, po posvetovanju z izvršnim
odborom sklicati skupščino najmanj v tridesetih dnevih, potem ko je zahtevo sprejel v pisni obliki.
Če predsednik v navedenem roku ne skliče skupščine, jo skličejo sami predlagatelji, ki v tem
primeru tudi izvedejo vse priprave za izvedbo skupščine.
Izredna skupščina lahko razpravlja le o zadevah, zaradi katerih je bila sklicana.
Na sejo skupščine so lahko poleg delegatov in članov organov Zveze vabljeni tudi predstavniki
Ministrstva za notranje zadeve, Generalne policijske uprave, predstavniki medijev, Zveze društev
upokojencev Slovenije, zdravstva in predstavniki zvez, združenj, organov in organizacij, katerih
dejavnosti so povezane z varnostnimi in veteranskimi zadevami.
Skupščina je sklepčna, če je na njej navzoča več kot polovica izvoljenih delegatov iz najmanj
polovice klubov.
Skupščino prične predsednik Zveze in jo vodi do izvolitve delovnega predsedstva.
Skupščina najprej izvoli delovno predsedstvo, verifikacijsko, kanidacijsko in volilno komisijo, zapisnikarja in dva overitelja zapisnika. Po potrebi izvoli tudi druge delovne skupine.
Pristojnosti in naloge skupščine so:
- sklepa in sprejema poslovnik in dnevni red skupščine;
- razpravlja in sklepa o poročilih organov Zveze o njihovem delovanju ter finančnem in drugem
poslovanju;
- razpravlja in sklepa o razrešnicah organov Zveze;
- sprejema program dela Zveze in določa smernice za delo izvršnega odbora ter drugih organov
- odloča o pobudah in predlogih delegatov;
- odloča o spremembah in dopolnitvah Pravil Zveze;
- sprejema druge splošne in izvršilne akte Zveze;
- voli predsednika, podpredsednika in tajnika Zveze ter člane drugih organov Zveze;
- odloča o pritožbah članov Zveze zoper sklepe razsodišča;
- odloča o sprejemanju v članstvo, izključitvah in prenehanju Zveze;
- ocenjuje in sklepa ter potrjuje odločitve izvršnega odbora, ki zadevajo vsakoletno odmero
članarine, ki pripada Zvezi in
- odloča o drugih vprašanjih in zadevah.
Volitve organov Zveze so praviloma javne. Skupščina pa lahko z večino glasov odloči, da se
izpeljejo tajno.
Skupščina sprejema sklepe z večino glasov prisotnih delegatov. Kadar skupščina odloča o
sprejemanju, spremembah in dopolnitvah Pravil ter drugih splošnih aktov in kadar odloča o izključitvah, sprejemanju novih članov ter tedaj, ko gre za prenehanje Zveze, so odločitve o tem
sprejete le v primeru, če je za to glasovalo več kot polovica vseh delegatov iz več kot polovice
Sklepi skupščine so obvezni za vse člane Zveze in za vse njene organe.
Vsi organi Zveze in vsi klubi so za svoje delo odgovorni skupščini in svojim volilnim telesom.
Skupščina lahko razreši voljene organe Zveze ali posamezne njihove člane na izredni seji tudi med
njihovim mandatom, če oceni, da ne opravljajo nalog v skladu s temi Pravili in sklepi skupščine.
Na seji skupščine se piše zapisnik, ki ga podpiše predsednik delovnega predsedstva in overovatelja.
Zapisnik mora biti posredovan klubom najkasneje v tridesetih dneh.
Izvršni odbor je izvršni organ skupščine Zveze in vodi delovanje Zveze med njenimi zasedanji ter
pri tem izvaja vse tekoče naloge.
Izvršni odbor sestavljajo: predsednik, podpredsednik in tajnik, ki jih skupščina voli neposredno, ter
vsi predsedniki klubov, ki so člani Zveze. Kadar se kateri od teh seje izvršnega odbora ne more
udeležiti, določi za udeležbo namestnika, ki ga zastopa z vsemi pooblastili.
Predsednik, podpredsednik in tajnik Zveze opravljajo funkcije z enakimi nazivi tudi v izvršnem
Izvršni odbor lahko za izvedbo nalog iz svojega delovnega področja oblikuje stalna ali občasna
delovna telesa (delovne skupine, komisije itn.) za izvedbo določenih opravil ter pri tem določi roke
za izvedbo teh opravil in nalog.
Za predsednika takih delovnih teles določi enega izmed svojih članov.
Izvršni odbor je pristojen da:
- zagotavlja enotnost delovanja klubov in Zveze pri temeljnih nalogah in namenu delovanja Zveze;
- spremlja izvajanje Pravil Zveze in če ob tem ugotovi, da ravnanje in delo klubov ni skladno s temi
Pravili, jih najprej opozori na napake, nato pa zahteva presojo razsodišča do končne odločitve
skupščine Zveze;
- izvršuje sklepe skupščine Zveze;
- skrbi za izvrševanje uresničevanja namena in nalog Zveze;
- izvaja programe dela;
- skrbi za sodelovanje z Ministrstvom za notranje zadeve in Generalno policijsko upravo ter vabi
njihove in druge predstavnike na svoje seje, posebej tedaj, ko oceni, da je to potrebno;
- pripravlja poročila o svojem delu in predloge skupščini Zveze;
- pripravlja in predlaga okvire programa dela za skupščino in za svoje delovanje;
- pripravlja predloge za spremembo in dopolnitve Pravil Zveze ter druge akte za sprejem v
skupščini Zveze;
- skrbi za zagotavljanje finančnih in materialnih pogojev za delo Zveze;
- za vsako leto vnaprej odloča o višini članarine, ki so jo klubi dolžni odvajati za potrebe delovanja
- pripravlja in sprejema finančne načrte ter zaključne račune za vsako leto posebej ter o tem poroča
skupščini;
- imenuje delovna telesa;
- sodeluje z drugimi organi, organizacijami in združenji ter odloča o stikih in sodelovanju s
sorodnimi organizacijami v zamejstvu;
Za svoje delo je izvršni odbor odgovoren skupščini Zveze.
Predsednik Zveze, ki je obenem tudi predsednik izvršnega odbora, je pooblaščen in pristojen da:
- predstavlja in zastopa Zvezo navznoter in navzven do javnosti in do sorodnih organizacij v
zamejstvu;
- skrbi za poglabljanje in trajno sodelovanje z Ministrstvom za notranje zadeve Republike Slovenije
in njegovo Generalno policijsko upravo;
- sklicuje in vodi seje izvršnega odbora in sekretariata ter predlaga dnevni red za seje, tudi
korespondenčno;
- pripravlja gradivo za seje;
- na lastno pobudo ali pobudo pooblaščenih skliče zasedanje skupščine Zveze - izredna skupščina;
- skrbi za izvedbo sklepov skupščine in izvršnega odbora;
- skrbi za stike in povezovanje z drugimi organizacijami, organi in združenji v Sloveniji in v
- podpisuje v imenu Zveze;
- je odredbodajalec pri izvajanju finančnega načrta;
- opravlja druge naloge, ki mu jih naloži skupščina ali pa jih predlaga izvršni odbor.
Podpredsednik Zveze, ki je obenem tudi podpredsednik izvršnega odbora, pomaga pri delu
predsedniku ter ga polnopravno nadomešča v primeru njegove odsotnosti. Podpredsednik je tudi
član ožjega sekretariata izvršnega odbora.
Tajnik Zveze, ki je obenem tudi tajnik izvršnega odbora skrbi za tekoče finančno, materialno in poštno poslovanje Zveze in izvršnega odbora. Vodi zapisnike sej organov razen evidence ter sodeluje pri pripravah gradiva za seje organov Zveze.
Nadzorni odbor ima predsednika in dva člana. Predsednik in člana nadzornega odbora ne smeta biti
člana izvršnega odbora.
Nadzorni odbor nadzira delovanje organov Zveze, zlasti celotno finančno in materialno poslovanje. Nadzorni odbor ima pravico vpogleda v celotno poslovanje in dostop do gradiva in
premoženja Zveze.
Nadzorni odbor o svojih ugotovitvah sproti seznanja izvršni odbor. Ob zaključku vsakega
poslovnega leta obsežneje pisno poda svoje ugotovitve, oceno in predloge izvršnemu odborom. Enako je dolžan storiti tudi v odnosu do skupščine Zveze ob zaključku mandata.
Območni klubi lahko glede finančne in materialne problematike v klubih od nadzornega odbora
zahtevajo pomoč in nasvete.
Nadzorni odbor nadzira in spremlja pravočasnost in pravilnosti pri plačevanju članarine Zvezi.
Razsodišče ima predsednika in dva člana, ki ne morejo biti hkrati tudi člani izvršnega odbora Zveze.
Razsodišče presoja o tem, ali je delo klubov v skladu s temi Pravili.
Postopek za presojo uvede lahko na zahtevo skupščine, izvršnega odbora, nadzornega odbora ali
enega ali več klubov. Razsodišče lahko tudi samo opozori prej navedene predlagatelje o tem, da je
ugotovilo neskladnosti in napake ter jim predlaga, da naj zahtevajo postopek za presojo.
Ukrepi, ki jih lahko razsodišče izreče po izvedenem in končanem postopku so:
- opomin v primeru lažjih kršitev;
- javni opomin v primeru težjih in večkratnih kršitev;
- izključitev kluba iz Zveze, če bi bila Zvezi povzročena velika škoda.
Prizadeta stranka se lahko na izrečeni ukrep razsodišča pritoži na skupščino Zveze, ki o zadevi
dokončno odloči. Razsodišče izda sklep o ukrepu v pisni obliki z obrazložitvijo. Prav tako mora biti
pritožba podana v pisni obliki in ustrezno obrazložena.
Razsodišče o svojih morebitnih ugotovitvah glede neskladnosti ravnanja klubov s temi Pravili sproti
seznanja predsednika in izvršni odbor, ob koncu mandata pa poroča skupščini Zveze.
FINANCIRANJE ZVEZE
Zveza pridobi sredstva za svoje dejavnost:
- s prispevki in članarino, ki jo vplačujejo klubi;
- s prispevki drugih organov in organizacij;
- s prihranki od svoje dejavnosti in svojega premoženja.
Če Zveza ustvari presežek nad odhodki, ga mora porabiti izključno za svoje dejavnosti.
Zveza lahko sodeluje s klubi in drugimi fizičnimi ali pravnimi osebami pri ustanavljanju
gospodarskih družb v skladu z Zakonom o gospodarskih družbah. Poraba teh sredstev pa mora biti
namenjena izključno za dejavnosti Zveze.
Zveza vodi finančno-materialno poslovanje v skladu z računovodskimi standardi za društva.
Finančno-materialno poslovanje Zveze je podvrženo nadzoru pooblaščenih organov, za člane Zveze
pa je javno.
PRIZNANJA ZVEZE IN OBMOČNIH KLUBOV
Določila o vrstah.pogojih, obliki, vsebini in načinu podelitve priznanj določa poseben pravilnik, ki ga sprejme skupščina Zveze.
Zveza lahko preneha s sklepom skupščine Zveze ali po samem zakonu o prenehanju.
V primeru, da Zveza preneha z delom in obstojem, se njeno premoženje razdeli med člane Zveze.
Sklep oprenehanju Zveze mora določiti o tem, kako naj sef njeno premoženje razdeli med svoje
člane - klube.
O sklepu skupščine, da preneha z obstojem, mora predsednik Zveze najkasneje v tridesetih dneh
obvestiti pristojni upravni organ, pri katerem je Zveza registrirana. Enako velja tudi v primeru, če
prenehajo z delom in obstojem klubi.
Ta pravila začnejo veljati z dnem soglasja pristojnega upravnega organa.
Ljubljana, 25. maj 2013
Copyright 2014 Zveza klubov upokojenih delavcev MNZ Slovenije.